బంగ్లాదేశ్‌ /7 (20 ఓవర్లు)
నెదర్లాండ్‌ 145/7 (20 ఓవర్లు)
83 పరుగులతో సత్తాచాటిన తమీమ్‌
వాన్‌ డెర్‌ గెగ్టెన్‌కు 3 వికెట్లు
ధర్మశాల : వరల్డ్‌ టి20 టోర్నీమెంట్‌లో భాగంగా జరుగుతున్న క్వాలిఫయింగ్‌ మ్యాచ్‌లో నెదర్లాండ్‌పై బంగ్లాదేశ్‌ విజయం సాధించింది.నెదర్లాండ్‌ టాస్‌ గెలిచి ఫీల్డింగ్‌ ఎంచుకోగా మొదట బ్యాటింగ్‌ చేసిన బంగ్లాదేశ్‌ నిర్ణీత 20 ఓవర్లలో 7 వికెట్ల నష్టానికి 153 పరుగులు చేసింది.అనంతరం బ్యాటింగ్‌కు దిగిన నెదర్లాండ్‌ 7 వికెట్ల నష్టానికి 145 పరుగులు ఏసింది.దీంతో 8 పరుగుల తేడాతో నెదర్లాండ్‌పై బంగ్లాదేశ్‌ విజయం సాధించింది.
హోరాహోరీగా మ్యాచ్‌
హోరాహోరీగా జరిగిన మ్యాచ్‌లో నెదర్లాండ్‌ చివరి వరకు పోరాడి ఓడిపోయింది.తొలి నుంచి కూడా వికెట్లు తీయడంతో బంగ్లాదేశ్‌ బౌలర్లు సఫలం కావడంతో విజయం సులభమైంది.ఒక దశలో నెదర్లాండ్‌ 10 ఓవర్లకు రెండు వికెట్లు కోల్పోయి 71 పరుగులు చేసింది.కాగా బ్యాట్స్‌మెన్‌, భాగ స్వామ్యం నెలకొల్పడంతో విఫలమై ఓడిపోయింది.స్టెపాన్‌ మైబర్గ్‌ 29 పరుగులు,కెప్టెన్‌ పీటర్‌ బోరెన్‌ 29 పరుగులు, బెన్‌ కూపర్‌ 20 పరుగులు, టాప్‌ కూపర్‌ 15 పరుగులు చేసినా చివరలో బౌలర్లు చేతులెత్తేశారు.బంగ్లాదేశ్‌ బౌలర్లు అమిన్‌ హుస్సేన్‌ 2,షకీబుల్‌ హసన్‌ 2,వికెట్లు తీయగా,నాసిర్‌ హుస్సేన్‌,మొర్తజా ఒక్కొక్కరు ఒక వికెట్‌ తీసుకున్నారు. కాగా మొదట బ్యాటింగ్‌ చేసిన బంగ్లాదేశ్‌  20 ఓవర్లలో 7 వికెట్లకు 153 పరుగులు చేసింది.బంగ్లాదేశ్‌ ఓపెనర్‌ సౌమ్యా సర్కార్‌ 15 పరుగులు చేయగా,మరో ఓపెనర్‌ తమీమ్‌ ఇక్బాల్‌ 58 బంతులు ఆడి 6 బౌండరీలు,3 సిక్సర్లతో 83 పరుగులు చేసి నాటౌట్‌గా నిలిచాడు.వరుస వికెట్లు కోల్పోతున్నా ఇక్బాల్‌ దీటుగా ఆడుతూ టీమ్‌కు గౌరవ ప్రదమైన స్కోర్‌ అందించాడు.నెదర్లాండ్‌ బౌలర్లు వేన్‌ డెర్‌ గెగ్టెన్‌ 3 వికెట్లు,నాస్‌ మీకెరెన్‌ 2 వికెట్లు తీసుకోగా, మెర్వీ,బోర్రెన్‌ ఒక్కొక్కరు ఒక వికెట్‌ తీసుకున్నారు.